cyanic-selkie/wikianc huggingface dataset:
ভূমিকম্প
বাংলাদেশ
বাংলাদেশে ৮টি ভূতাত্ত্বিক চ্যুতি এলাকা বা ফল্ট জোন সচল অবস্থায় রয়েছে, যথা: বগুড়া চ্যুতি এলাকা, রাজশাহীর তানোর চ্যুতি এলাকা, ত্রিপুরা চ্যুতি এলাকা, সীতাকুণ্ড টেকনাফ চ্যুতি এলাকা, হালুয়াঘাট চ্যুতির ডাওকী চ্যুতি এলাকা, ডুবরি চ্যুতি এলাকা, চট্টগ্রাম চ্যুতি এলাকা, সিলেটের শাহজীবাজার চ্যুতি এলাকা (আংশিক-ডাওকি চ্যুতি) এবং রাঙামাটির বরকলে রাঙামাটি চ্যুতি এলাকা। বাংলাদেশ, ভারতীয়, ইউরেশীয় এবং বার্মার (মিয়ানমারের) ভূগাঠনিক পাতের মধ্যে অবস্থান করছে। ভারতীয় এবং ইউরেশীয় প্লেট দুটি (১৯৩৪ খ্রিষ্টাব্দের পর থেকে) দীর্ঘদিন যাবৎ হিমালয়ের পাদদেশে আটকা পড়ে আছে, অপেক্ষা করছে বড় ধরনের নড়াচড়ার, অর্থাৎ বড় ধরনের ভূ-কম্পনের। এই সূত্রে আমেরিকা যুক্তরাষ্ট্রের কলাম্বিয়া বিশ্ববিদ্যালয়ের লেমন্ট-ডোহের্টি আর্থ অবজারভেটরির ভূতাত্ত্বিকরা জানাচ্ছেন (জুলাই ২০১৬) এতদিন প্রয়োজনীয় তথ্য ও সংশ্লিষ্ট মডেলের অভাবে সম্ভাব্য ভূমিকম্পের মাত্রা নির্ণয় করা যাচ্ছিল না। এবার তারা সেটি করতে পেরেছেন। তারা জানাচ্ছেন, বাংলাদেশের নিচে জমে ওঠা টেকটনিক প্লেটে চাপ জমে উঠছে কম করে বিগত ৪০০ বছর ধরে। এই চাপ যখন মুক্ত হবে তখন সৃষ্ট ভূমিকম্পের মাত্রা দাঁড়াবে প্রায় ৮.২ রিখটার, এমনকী তা ৯ রিখটারেও পৌঁছতে পারে। প্রায় ১৪ কোটি মানুষ এর ফলে ক্ষতিগ্রস্ত হতে পারেন।
১৯১৮ খ্রিষ্টাব্দে বাংলাদেশের শ্রীমঙ্গলে ৭.৬ মাত্রার ভূমিকম্প হয় এবং ২০০৭ খ্রিষ্টাব্দের নভেম্বর মাসে হয় ৬.০ মাত্রার ভূমিকম্প । এমনকি বাংলাদেশ প্রকৌশল বিশ্ববিদ্যালয়ের (BUET) মানমন্দিরে জানুয়ারি ২০০৬ থেকে মে ২০০৯ পর্যন্ত ৪ বছরে, রিখটার স্কেলে ৪ মাত্রার ৮৬টি ভূ-কম্পন নথিভুক্ত করা হয়। এই সময়ের মধ্যে ৫ মাত্রার চারটি ভূ-কম্পনও ধরা পড়ে। বাংলাদেশ আবহাওয়া অধিদপ্তরের মানমন্দিরে মে ২০০৭ থেকে জুলাই ২০০৮ পর্যন্ত কমপক্ষে ৯০টি ভূ-কম্পন নথিভুক্ত করা হয়, তন্মধ্যে ৯টিরই রিখটার স্কেলে মাত্রা ছিলো ৫-এর উপরে, এবং সেগুলোর ৯৫%-এরই উৎপত্তিস্থল ছিলো ঢাকা শহরের ৬০০ কিলোমিটারের মধ্যে। অতীতের এসব রেকর্ড থেকে দেখা যায় ভূমিকম্পের মাত্রা না বাড়লেও ১৯৬০ খ্রিষ্টাব্দের পর থেকে ভূমিকম্প সংঘটনের হার বেড়েছে, অর্থাৎ ঘন ঘন স্বল্প মাত্রার ভূমিকম্প হচ্ছে। মতবিরোধ থাকলেও অনেক ভূতাত্ত্বিক ছোট ছোট ভূমিকম্প সংঘটন বড় ধরনের ভূমিকম্পের পূর্বাভাস বলে উল্লেখ করেন। অতীতের এসব রেকর্ডকে প্রাধান্য দিয়ে গবেষকরা জানিয়েছেন যে কোনও সময় বাংলাদেশে রিখটার স্কেলে ৮ মাত্রার ভূমিকম্প আঘাত হানতে পারে।
200px|thumb|right|বাংলাদেশকে ভূমিকম্পের তীব্রতার ভিত্তিতে তিনটি জোনে ভাগ করা হয়েছে। (তথ্যসূত্র:GSB) বুয়েটের গবেষকদের প্রস্তুতকৃত ভূ-কম্পন-এলাকাভিত্তিক মানচিত্রে দেখা যায়, বাংলাদেশের ৪৩% এলাকা ভূমিকম্পের উচ্চমাত্রার ঝুঁকিতে (জোন-১), ৪১% এলাকা মধ্যম (জোন-২) এবং ১৬% এলাকা নিম্ন ঝুঁকিতে (জোন-৩) রয়েছে। যেখানে ১৯৯৩ খ্রিষ্টাব্দের ভূ-কম্পন মানচিত্রে ২৬% উচ্চ, ৩৮% মধ্যম এবং ৩৬% নিম্ন ঝুঁকিতে ছিলো। নতুন মানচিত্র অনুযায়ী, মাত্রাভেদে বাংলাদেশের বিভিন্ন এলাকার অবস্থান নিম্নরূপ:
জোন-১
জোন-১-এ অবস্থিত বাংলাদেশের সিলেট অঞ্চল ভূমিকম্পজনিত কারণে সবচেয়ে বেশি ঝুঁকির মুখে। কারণ সিলেট-সুনামগঞ্জ ও ভারতের শিলংকে বিভক্ত করেছে ডাওকি নদী, আর এই ডাওকি নদী ডাওকি চ্যুতি (Dauki fault) বরাবর অবস্থান করছে, আর ভূতাত্ত্বিক চ্যুতিগুলোই বড় ধরনের ভূমিকম্পের উৎপত্তিস্থল। সিলেটের সীমান্ত এলাকাবর্তী এধরনের চ্যুতিগুলোর কোনো কোনোটিতে সাব-ডাউন ফল্ট রয়েছে, যেগুলো ভূমিকম্প ঘটালে বড়লেখার পাথারিয়া পাহাড় সম্পূর্ণ নিশ্চিহ্ন হয়ে যেতে পারে। কারণ এতে করে পাথারিয়া অন্তর্চ্যুতি (Patharia anticline) নিচের দিকে মোচড় দিতে পারে।
জোন-২
জোন-২-তে থাকা রাজধানী শহর ঢাকায় সে হিসেবে ৮ মাত্রার ভূমিকম্প হবার মতো ভূতাত্ত্বিক ফাটল রেখা বা ফল্টলাইন নেই। তবে ঢাকা থেকে ৬০ কিলোমিটার দূরে মধুপুর অঞ্চলে ৭ থেকে ৭.৫ মাত্রার ভূমিকম্প হবার মতো ভূতাত্ত্বিক ফাটল রেখা রয়েছে। সরকারি তথ্যসূত্রমতে, ঢাকায় রাতের বেলায় ৭ থেকে ৭.৫ মাত্রার ভূমিকম্প হলে ৯০,০০০ লোক হতাহত হবে। দিনের বেলায় হলে হতাহতের সংখ্যা হবে ৭০,০০০। ঢাকা সিটি কর্পোরেশন অঞ্চলের ৩,২৬,০০০ ভবনের উপর পরিচালিত সমীক্ষা থেকে দেখা গেছে, এমন তীব্রতার ভূমিকম্পে প্রায় ৭২,০০০ ভবন সম্পূর্ণ ধ্বংস হয়ে যাবে, আরও ৮৫,০০০ ভবন মাঝারি ধরনের ক্ষতিগ্রস্ত হবে। শুধু দালান ভাঙার কারণে ক্ষয়ক্ষতি হবে ৬ বিলিয়ন মার্কিন ডলারের সমতুল্য সম্পদ। এমনকি ১৯৯৯ খ্রিষ্টাব্দে জাতিসংঘ পরিচালিত রিস্ক অ্যাসেসমেন্ট টুলস ফর ডায়াগনসিস অফ আরবান এরিয়াস এগেইন্সট সাইসমিক ডিযাসটার (রেডিয়াস) জরিপে ভূতাত্ত্বিক ঝুঁকিপূর্ণ বিশ্বের ২০টি শহরের মধ্যে ঢাকাও অন্যতম।
এছাড়াও জাপানের টোকিও ইনস্টিটিউট অফ টেকনোলজি (টিআইটি)-র সহায়তায় ঢাকা বিশ্ববিদ্যালয়ের ভূতত্ত্ব বিভাগ কর্তৃক পরিচালিত এক সাম্প্রতিক (২০১০) গবেষণায় দেখা গেছে ঢাকার ভূমিতে বিভিন্ন প্রকারের মাটি (লাল মাটি, নরম মাটি ইত্যাদি) রয়েছে। ঢাকার সম্প্রসারিত অংশে জলাশয় ভরাট করে গড়ে তোলা আবাসন এলাকা রয়েছে। ভূমিকম্পের সময় নরম মাটি ও ভরাট করা এলাকার মাটি ভূমিকম্পের কম্পন তরঙ্গকে বাড়িয়ে দেয়, ফলে ভূমিকম্পের তীব্রতা বাড়ে। মাটির বৈশিষ্ট্যের সাথে যোগ হয় ভবনের বা স্থাপনার কাঠামো। এই দুইয়ের সম্মিলনে ভূমিকম্পের তীব্রতা ও ক্ষয়ক্ষতির সম্ভাব্যতা বাড়ে-কমে। গবেষকরা তাই ঢাকার বর্ধিতাংশের আলগা মাটিসমৃদ্ধ জনবসতিকে যথেষ্ট ঝুঁকিপূর্ণ মনে করছেন।
ভূমিকম্পের ফলাফল
ভূমিকম্পের ফলে ভূত্বকে অসংখ্য ফাটল ও চ্যুতির সৃষ্টি হয়। ভূমিকম্পের ঝাকুনিতে পর্বতগাত্র থেকে বৃহৎ বরফখণ্ড হঠাৎ নিচে পতিত হয় এবং পর্বতের পাদদেশে ব্যাপক ক্ষতিসাধন করে।
সাইটোপ্লাজমীয় প্রবাহ
ইউক্যারিওটীয় কোষে সাইটোপ্লাজমের সঞ্চালনকে সাইটোপ্লাজমীয় প্রবাহ বলা হয়।
কিলোমিটার
কিলোমিটার (প্রতীক: km) হচ্ছে দৈর্ঘ্যের একটি একক। ১০০০ মিটারে এক কিলোমিটার। মেট্রিক পদ্ধতিতে এক কিলোমিটার প্রায় ০.৬২১ মাইল, ১০৯৪ গজ অথবা ৩২৮১ ফুট এর সমান। বাংলা ভাষায় এটিকে কিমি হিসাবেও লেখা হয়ে থাকে।
কিলোমিটার পোস্ট বা কিলোমিটার স্টোন
একটি পোস্ট বা খুঁটি থেকে অন্য একটি পোস্ট বা খুঁটিকে ১ কিলোমিটার হিসেবে ধরা হয়। কিলোমিটার পোস্টে স্থানের নামসহ দূরত্ব কত কিলোমিটার তার বিবরণ থাকে।
মো. রুহুল কুদ্দুস
'''মো. রুহুল কুদ্দুস বাবু''' (জন্ম: ১৭ ডিসেম্বর ১৯৬২) বাংলাদেশের হাইকোর্ট বিভাগ সুপ্রিম কোর্টের বিচারপতি । তিনি ২০১১ সালে নিয়োগ পেয়েছিলেন। ১৭ নভেম্বর ১৯৮৮ সালের রাজশাহী বিশ্ববিদ্যালয়ের ইসলামী ছাত্রশিবির কর্মী আসলাম হোসেন হত্যা মামলার প্রধান আসামী ছিলেন তিনি। সে সময় তিনি জাসদ ছাত্রলীগ নেতা ছিলেন। তার শপথ অনুষ্ঠানের দিন জাতীয়তাবাদী আইনজীবী ফোরাম প্রতিবাদের ডাক দেন। এই বিক্ষোভ চলাকালে ৪ নভেম্বর ২০১০ সালে তিনি শপথ গ্রহণ করেন।
সোনি তারাপোরেভেলা
সোনি তারাপোরেভেলা (জন্ম ১৯৫৭) একজন ভারতীয় চিত্রনাট্যকার, লেখক, চলচ্চিত্র নির্মাতা এবং আলোকচিত্রী, যিনি মীরা নায়ার পরিচালিত মিসিসিপি মশালা (১৯৯১), দ্য নেমসেক (২০০৬) এবং একাডেমি পুরস্কারে মনোনীত সালাম বম্বে! (১৯৮৮) চলচ্চিত্রের চিত্রনাট্য রচানার জন্য পরিচিত।
যুবায়ের রহমান চৌধুরী
যুবায়ের রহমান চৌধুরী (জন্ম: ১৮ মে ১৯৬১) বাংলাদেশের হাইকোর্ট বিভাগ সুপ্রিম কোর্টের বাংলাদেশী বিচারক। ২০০৩ সালে তিনি নিযুক্ত হন।
টেডি উইনিয়ার্ড
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন টেডি উইনিয়ার্ড।
শৈশবকাল
১ এপ্রিল, ১৮৬১ তারিখে তৎকালীন ব্রিটিশ ভারতের সাহারানপুর এলাকায় টেডি উইনিয়ার্ডের জন্ম। তার পিতা বেঙ্গল সিভিল সার্ভিসের ম্যাজিস্ট্রেটের দায়িত্বে ছিলেন। ১৮৭৪ থেকে ১৮৭৭ সময়কালে উইন্ডেলশামের উডকট হাউজ স্কুল, চার্টারহাউজ স্কুলে সফলতার সাথে পড়াশোনা শেষ করেন। এরপর ১৮৭৯ সালে অক্সফোর্ডের সেন্ট এডওয়ার্ডস স্কুল থেকে চলে আসেন।
সমর জীবন
১৮৮১ সালে ওয়ারউইক মিলিশিয়া ১ম রেজিমেন্টে লেফটেন্যান্ট হিসেবে কমিশনপ্রাপ্ত হন। মে, ১৮৮৩ সালে নিয়মিতবাহিনীর সদস্যরূপে কিংস লিভারপুল রেজিমেন্টে স্থানান্তরিত হন। এ পর্যায়ে ব্রিটিশ ভারতে চলে যান ও ১৮৮৫-৮৬ সালে বার্মা অভিযানে নেতৃত্ব দেন। পরের বছর ডিস্টিংগুইসড সার্ভিস অর্ডার (ডিএসও) লাভ করেন। ১৯ মার্চ, ১৮৯০ তারিখে ক্যাপ্টেন পদে উত্তীর্ণ হন। একই বছর ওয়েলস রেজিমেন্টে স্থানান্তরিত হন। ১৮৯৯ সালের শেষদিক পর্যন্ত অক্সফোর্ড ইউনিভার্সিটি ভলান্টিয়ার্সের অ্যাডজুটেন্ট ছিলেন। ২৬ ডিসেম্বর, ১৮৯৯ তারিখে থেকে আগস্ট, ১৯০২ সাল পর্যন্ত স্যান্ডহার্স্টের রয়্যাল মিলিটারি কলেজের উপদেষ্টা ছিলেন। এরপর নিজ রেজিমেন্টে ফিরে যান। ১৯০৩সালে এখান থেকে অবসর নেন।
কলেজে ক্রিকেট খেলার দায়িত্বভার তার উপর অর্পণ করা হয়েছিল। তিনি অফিসার ক্যাডেটস বনাম ডব্লিউ. জি. গ্রেস একাদশের খেলা আয়োজন করেছিলেন। দুই দিন পূর্বে লিখিত পত্রে গ্রেস জানান যে, তিনি খেলতে পারবেন না। এ অবস্থায় ক্যাডেটদের খেলা দেখানোর বিষয়ে কৌশলের আশ্রয় নিয়ে আবরণ পাল্টে ফেলেন ও নকল দাঁড়ি লাগিয়ে খেলায় অংশ নেন। সফরকারী দলের সাথে ব্যাটিং করে অনেক রান তুলেন ও রিটায়ার হার্ট হন। মধ্যাহ্নভোজনে দাঁড়িবিহীন ক্যাপ নিয়ে আসলেও এ পার্থক্য কেউ ধরতে পারেননি।
প্রথম-শ্রেণীর ক্রিকেট
১৮৯৬ সালে ৪৯.৪২ গড়ে ১,০৩৮ রান তুলে জাতীয় পর্যায়ে দ্বিতীয় সর্বোচ্চ প্রথম-শ্রেণীর রান সংগ্রাহক হন। অথচ, ১৮৯৯ সালে ৪১.৩২ গড়ে ১,২৮১ রান তুলেও পঞ্চদশ স্থান অধিকার করেছিলেন। ঐ একই বছর সমারসেটের বিপক্ষে ষষ্ঠ উইকেটে জুটিতে সতীর্থ সেনা কর্মকর্তা রবার্ট পুরের সাথে চারশতাধিক রানের জুটি গড়েন। অদ্যাবধি, কাউন্টি ক্রিকেটে ঐ উইকেটে সর্বোচ্চ রানের স্বীকৃতি পেয়ে আসছে।
১৯০০ থেকে ১৯০৫ সময়কালে বোর যুদ্ধে অংশগ্রহণের লক্ষ্যে দলের প্রধান ব্যাটসম্যান ও সামরিক কর্মকর্তা হিসেবে তিনি ও মেজর পুর দক্ষিণ আফ্রিকায় চলে গেলে হ্যাম্পশায়ার দল মারাত্মকভাবে ব্যাটিং খড়ার কবলে পড়ে।
আন্তর্জাতিক ক্রিকেট
সমগ্র খেলোয়াড়ী জীবনে ইংল্যান্ডের পক্ষে তিনটি টেস্ট খেলায় অংশগ্রহণের সুযোগ ঘটে টেডি উইনিয়ার্ডের। ১৮৯৬ সালে অস্ট্রেলিয়া ও ১৯০৫-০৬ মৌসুমে দক্ষিণ আফ্রিকার বিপক্ষে দুই টেস্টে অংশ নিয়েছেন। ১০ আগস্ট, ১৮৯৬ তারিখে টেস্ট অভিষেক ঘটে টেডি উইনিয়ার্ডের। ১৮৯৭-৯৮ মৌসুমে অস্ট্রেলিয়ায় টেস্ট সফরের জন্য মনোনীত হলেও সেনাবাহিনীর দায়িত্বে থাকায় যাননি। ১৯০৭-০৮ মৌসুমে আবারও অস্ট্রেলিয়া সফরে অধিনায়কের দায়িত্বভার দেয়া হলেও পারিবারিক কারণে যাননি।
১৯০৬-০৭ মৌসুমে টেস্টবিহীন সফরে নিউজিল্যান্ডে মেরিলেবোন ক্রিকেট ক্লাবের নেতৃত্ব দেন। এরপর ১৯০৪-০৫ মৌসুমে ওয়েস্ট ইন্ডিজ গমন করেন ও ৪০.১৪ গড়ে ৫৬২ রান তুলে দলের শীর্ষ রান সংগ্রাহক হন। ১৯০৭ সালে উত্তর আমেরিকা, ১৯০৯ সালে মিশর, ১৯০৯-১০ মৌসুমে দক্ষিণ আফ্রিকা, ১৯২০ সালে মার্কিন যুক্তরাষ্ট্র ও ১৯২৩ সালে কানাডায় এমসিসি দলের সাথে খেলেন। বাষট্টি বছর বয়সে এসেও আন্ডারআর্ম বোলিংয়ে দলের শীর্ষ উইকেট শিকারী ছিলেন।
১৯২০ থেকে ১৯২৪ সাল পর্যন্ত এমসিসি কমিটির সদস্য ছিলেন। এছাড়াও, ফ্রি ফরেস্টার্সের সদস্য ছিলেন টেডি উইনিয়ার্ড। ১৯০৮ সালে ইংল্যান্ডে সাউথ আফ্রিকান ক্রিকেট অ্যাসোসিয়েশনে প্রতিনিধিত্ব করেছেন।
ফুটবলে অংশগ্রহণ
ক্রিকেটের পাশাপাশি শৌখিন ফুটবলার হিসেবেও যথেষ্ট সফলতার স্বাক্ষর রেখেছেন। ১৮৮১ সালে ওল্ড কার্থুসিয়ান্সের সদস্যরূপে এফএ কাপের চূড়ান্ত খেলায় অংশ নেন। ওল্ড এটোনিয়ান্সের বিপক্ষে ৩—০ গোলে জয় পায় তার দল। খেলায় তিনি প্রথম গোলটি করেছিলেন।
দেহাবসান
৩০ অক্টোবর, ১৯৩৬ তারিখে ৭৫ বছর বয়সে বিকন্সফিল্ডের কাছাকাছি নটি গ্রীনে অবস্থিত নিজ গৃহ দ্য রেড হাউজে টেডি উইনিয়ার্ডের দেহাবসান ঘটে। বাকিংহামশায়ারের পেনের সমাধিক্ষেত্রে তাকে সমাধিস্থ করা হয়।
কোষকঙ্কাল
কোষকঙ্কাল (cytoskeleton) কোষের ভেতরে সাইটপ্লাজমে অবস্থিত তন্তুসমূহের সমষ্টি, যা কোষের আকৃতি রক্ষা, বিভিন্ন অঙ্গাণুর সমন্বয় সাধন, চলন, ইত্যাদি কাজের দায়িত্ব পালন করে। কোষঝিল্লি অতিক্রম কিরে কোষের ভিতরে ঢুকলে প্রথমেই কোষকঙ্কাল নজরে পড়বে। কোষকঙ্কাল ভিতর থেকে কোষটাকে ধরে রাখে।এগুলো অ্যাকটিন, মায়োসিন, টিউবিউলিন ইত্যাদি প্রোটিন দিয়ে কোষকঙ্কালের বিভিন্ন ধরনের তন্তু নির্মিত হয়। তন্তুগুলোতে প্রোটিন থাকে। যদিও নাম দেখে মনে হয় যে কোষকঙ্কাল একটি স্থায়ী গঠন, কিন্তু এটি আসলে পরিবর্তনশীল। এর বিভিন্ন অংশ ধ্বংস হয় আবার সৃষ্টি হয়। এর উদ্ভব প্রোক্যারিওট থেকে ইউক্যারিওট বিবর্তনের সময়।
সাইটোকঙ্কাল তিনপ্রকার:
ইনসুরিয়াল আমেরিকা (কোম্পানি)
ইনসুরিয়াল আমেরিকা বা ইনসুরিয়াল একটি আমেরিকান বহুজাতিক কোম্পানি ছিল। এর সদর দপ্তর নিউ ইয়র্ক শহরের ম্যানহাটনে অবস্থিত। এই কোম্পানি তাদের ব্যবসা মূলত সংযুক্ত আরব আমিরাত, চীন, ভারত, পাকিস্তান, জাপানে পরিচালনা করত৷ তাছাড়াও এটি হংকং এর মাধ্যমে এশিয়া-প্রশান্ত মহাসাগরীয় ব্যবসা করত। এই কোম্পানি সাধারণত ব্যবসায় মধ্যস্থতা, তদারকি এবং বিশ্লেষণধর্মী কাজ করত। বিলুপ্ত হবার আগ পর্যন্ত এর বাজার দর ছিল ৪০০ মিলিয়ন ডলার।
যমুনা নদী (বাংলাদেশ)
right|175px|thumb|মানচিত্রে বাংলাদেশের প্রধান নদীসমূহ যমুনা সহ দেখাচ্ছে যমুনা বাংলাদেশের প্রধান তিনটি নদীর একটি। এটি ব্রহ্মপুত্র নদীর প্রধান শাখা। বাংলাদেশ পানি উন্নয়ন বোর্ড (পাউবো)কর্তৃক যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৬।
প্রবাহ
যমুনা গোয়ালন্দের কাছে পদ্মা নদীর সাথে মিশেছে। এর পূর্ব নাম জোনাই। ১৭৮৭ সালে ভূমিকম্পে যমুনা নদী সৃষ্টি হয় যা রাজশাহী অঞ্চল ও ঢাকা অঞ্চল আলাদা হয় (সূত্র পাবনা জেলার ইতিহাস)। উৎপত্তিস্থল হতে এর দৈর্ঘ্য ২৪০ কিলোমিটার। alt=|থাম্ব|যমুনা সেতু যমুনা নদীর সর্বাধিক প্রস্থ ১২০০০ মিটার(আরিচা) যমুনার প্রধান উপনদী গুলো হল তিস্তা, ধরলা, করতোয়া, আত্রাই, সুবর্ণশ্রী। করতোয়া যমুনার দীর্ঘতম এবং বৃহত্তম উপনদী।
গনিয়ারি
গনিয়ারি (বৈজ্ঞানিক নাম: Premna serratifolia) Lamiaceae পরিবারের Premna গণের ভেষজ বৃক্ষ।এই উদ্ভিদের ফল, মূল ও মূলের ছাল ভারতীয় অয়ুর্বেদে ঔষুধ হিসাবে ব্যবহার করা হয়েছে।
বিবরণ
এই গাছ ৭ মিটার পর্যন্ত হয়। এর পাতা সহজ, বিপরীত প্রান্তিক; পেঁচালো ৪-১৪ মিমি ও সরু। এদের ফুল উভয় লিঙ্গ হয়। ফুলের রং সবুজাভ সাদা বর্ণের। এর ফলে একটি আঁটিযুক্ত থাকে ও রসালো এবং শাঁসালো হয়। বৃতি উপবিষ্ট, গোলাকৃতি, ও বেগুনি; বীজ আয়তাকার আকৃতির।
বিস্তৃতি
অস্ট্রেলিয়া, আফ্রিকা, এশিয়া জুড়ে এই গাছের বিস্তৃতি।
ঔষধি ব্যবহার
কিডনির সমস্যা, ঋতুদোষে, আঘাতজনিত ফোলায় ইত্যাদি রোগে ব্যবহার করা হয় এর মূল, ছাল পাতা।এই উদ্ভিদ ব্যাপকভাবে ভারতীয় ঐতিহ্যগত ঔষধ ব্যবহার করা হয়। জৈবিক ক্রিয়াকলাপ দেখানো হয়েছে যে এই উদ্ভিদের মূলের ছালে একটি শক্তিশালী সাইটোটক্সিক এবং অ্যান্টিঅক্সিডেন্ট ডাইয়ারপেন আছে।
জ্যাক আসেলস্টাইন
জ্যাক আসেলস্টাইন (২ জুন ১৮৯৫ - ২ নভেম্বর ১৯৬৬ ) ছিলেন একজন কানাডীয় আইস হকি খেলোয়াড়।
কর্মজীবন
তিনি প্যাসেফিক কোস্ট হকি অ্যাসোসিয়েশন এবং ওয়েস্টার্ন কানাডা হকি লিগে নিম্নোক্ত ক্লাবের হয়ে খেলেছিলেন-
ভীষ্মদেব চক্রবর্তী
ভিশ্মদেব চক্রবর্তী (জন্ম: ২ জুন ১৯৬৭) হাইকোর্ট বিভাগের একজন বাংলাদেশী বিচারক। ২০১৫ সালে তাকে নিয়োগ দেওয়া হয়েছিল।
কর্মজীবন
ভিশ্মদেব চক্রবর্তী বাংলাদেশের হাইকোর্টের বিচারক। ৯ মে ২০১৭ সালে তার রায়ে ২৫ বছরের পুরানো দুর্নীতি মামলায় খালাস পেয়েছিলেন সাবেক রাষ্ট্রপতি হুসেন মোহাম্মদ এরশাদ। ৬ আগস্ট ২০১৭ সালে তিনি এবং বিচারপতি মো. রুহুল কুদ্দুস বিশ্বজিৎ দাস হত্যার মামলায় রায় দিয়েছেন। রায়ে ৮ জন আসামিকে মৃত্যুদণ্ড দিয়েছেন।
কামাল আহমেদ মজুমদার
জন্ম ও শিক্ষাজীবন
কামাল আহমেদের পৈতৃক বাড়ি ফেনী জেলার পরশুরাম উপজেলার ভারতের সীমান্তবর্তী নিজ কালিকাপুর গ্রামে। তার পিতা ছিলেন একজন সম্মানীয় আলেম। তিনি স্নাতক পাশ করেছেন। এলাকায় প্রায় প্রতিবছরই উনি ওনার মা-বাবার নামে জেয়াফত পালন করেন। দাওয়াত দেওয়া হয় বৃহত্তর পরশুরাম উপজেলার সকল গরিব-দুঃখীদের
কর্মজীবন
পেশায় ব্যবসায়ী কামাল আহমেদ মজুমদার রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। তিনি মোহনা টিভির চেয়ারম্যান।
ইলিয়াস উদ্দিন মোল্লাহ্
আলহাজ্ব ইলিয়াস উদ্দিন মোল্লাহ্ (জন্ম: ২ মার্চ, ১৯৭১) বাংলাদেশের ঢাকা-১৬ আসনের সংসদ সদস্য। তিনি ২০০৮,২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
ইলিয়াস উদ্দিন মোল্লাহ্’র পৈতৃক বাড়ি ঢাকা জেলার পল্লবী’র হারুনাবাদ এলাকায়। ইলিয়াস এর বাবা হারুন রশীদ মোল্লা পঞ্চম জাতীয় সংসদ নির্বাচন, ১৯৯১ সালের নির্বাচনের সাংসদ ছিলেন। আওয়ামী লীগের মনোনয়ন না পেয়ে বিএনপির প্রার্থী হিসেবে আওয়ামী লীগের প্রার্থী ড. কামাল হোসেনকে হারিয়ে জয় পান তিনি। িতিনি এইচএসসি পাশ করেছেন।
গোয়েন্দা তাতার
গোয়েন্দা তাতার একটি বাংলা রহস্যকাহিনি মূলক চলচ্চিত্র যা শ্রীকান্ত গোলুইয়ের পরিচালনায় ও বিনোদকুমার পান্ডে এবং ঊষা পান্ডের প্রযোজনায় ২০১৯ সালে প্রকাশিত হয়। বাঙ্গালী সাহিত্যিক ষষ্ঠীপদ চট্টোপাধ্যায়ে র উপন্যাস, তাতার এর কাহিনি চতুর গোয়েন্দা চতুরাভিযান কাহিনির উপর নির্মিত এই ছবিটি জি ভি টেক সলিউশন প্রাইভেট লিমিটেড দ্বারা প্রযোজিত।
কাহিনি
একটি সোনার রাধা-কৃষ্ণ মূর্তির খোঁজে মুর্তি পাচারকারী দল রোজ এলাকার সব মুখোপাধ্যায় পরিবারে হানা দিতে থাকে, কারণ তারা জানতে পারে মুর্শিদাবাদ নবাবের সময় থেকে কোনো না কোনো মুখোপাধ্যায় পরিবারে ওই মূর্তি আছে। এই অপরাধীদলের প্রধান হল আব্বাস যার একসময়ের সহকারী সুলেমান দল ছেড়ে গিয়েছিল। সুলেমান বর্তমানে তার পালিত মেয়ে সোনাইকে নিয়ে মাদারির খেলা দেখায়। সোনাই, তাতার ও তার বন্ধুদের খুব আদরের। সোনাই এর খোঁজে আব্বাসের দল এসে তাকে না পেয়ে তাতারের অপর এক বন্ধু শঙ্কুকে অপহরণ করে নিয়ে যায়। কিশোর তাতার ও বাকি বন্ধুরা অভিযানে বের হয় গুন্ডাদলের বিরুদ্ধে, তাদের সাহায্য করে পাড়ার সাহসী যুবক সেন্টুদা।
কিলিমাঞ্জারো
right|thumb|250px|কিলিমানজারো পর্বতশৃঙ্গের ছবি কিলিমানজারো (বা কিলিমান্‌জারো, সোয়াহিলি ভাষায় যার অর্থ "উজ্জ্বল পর্বত") আফ্রিকা মহাদেশের সর্বোচ্চ পর্বত। এটি উত্তর-পূর্ব তানজানিয়াতে কেনিয়ার সাথে সীমান্তে অবস্থিত। কিলিমানজারো একটি মৃত আগ্নেয়গিরি। এর দুইটি শৃঙ্গ ১১ কিমি দূরত্বে অবস্থিত এবং একটি খাড়া ঢালের মাধ্যমে যুক্ত। উচ্চতর শৃঙ্গটির নাম কিবো এবং এটি সমুদ্র সমতল থেকে ৫,৮৯৫ মিটার উঁচুতে অবস্থিত। মাওয়েসি নামের অপর শৃঙ্গটি ৫,১৪৯ মিটার উঁচুতে অবস্থিত। যদিও কিলিমানজারো বিষুবরেখার মাত্র ৩ ডিগ্রী দক্ষিণ অক্ষাংশে অবস্থিত, কিবোর জ্বালামুখ সর্বদাই বরফে আবৃত থাকে। মার্কিন লেখক আর্নেস্ট হেমিংওয়ের বিখ্যাত গল্প "দ্য স্নোজ অফ কিলিমানজারো" (১৯৩৮) এই অঞ্চলের পটভূমিতে রচিত হয়েছে। কিলিমানজারোর খাড়া ঢালে বেশ কয়েকটি ভিন্ন প্রকৃতির উদ্ভিজ্জ অঞ্চল আছে।
আমডাঙা বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০২ নং আমডাঙা বিধানসভা কেন্দ্রটি আমডাঙা সমষ্টি উন্নয়ন ব্লক এবং দত্তপুকুর-১, দত্তপুকুর-২ এবং কাশিমপুর গ্রাম-পঞ্চায়েত গুলি বারাসাত-১ সমষ্টি উন্নয়ন ব্লক এর অন্তর্গত।
আমডাঙা বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১
২০১১ সালের নির্বাচনে, তৃণমূল কংগ্রেসের রফিকার রহমান তার নিকটতম প্রতিদ্বন্দ্বী সিপিআই (এম) -এর আব্দুস সাত্তারকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর আব্দুস সাত্তার আমডাঙা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের রফিকার রহমানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর হাশিম আব্দুল হালিম ২০০১ সালে তৃণমূল কংগ্রেসের ডা. এম নূরুজ্জামানকে পরাজিত করেন, ১৯৯৬ সালে কংগ্রেসের এমডি. রফিকুল ইসলামকে, ১৯৯১ সালে কংগ্রেসের ইদ্রিস আলীকে, ১৯৮৭ সালে কংগ্রেসের অশোক কৃষ্ণ দত্তকে, ১৯৮২ সালে আইইউএমএলের সি.এফ.আলিকে এবং ১৯৭৭ সালে জনতা পার্টির মীরা দত্তকে পরাজিত করেন।  এর আগে আমডাঙা কেন্দ্রটি বিদ্যমান ছিল না।
অভয়নগর উপজেলা
অভয়নগর উপজেলা বাংলাদেশের যশোর জেলার অন্তর্গত একটি উপজেলা।
অবস্থান ও আয়তন
এই উপজেলার উত্তরে যশোর সদর উপজেলা ও নড়াইল সদর উপজেলা, দক্ষিণে খানজাহান আলী থানা, ডুমুরিয়া উপজেলা, দিঘলিয়া উপজেলা ও ফুলতলা উপজেলা, পূর্বে নড়াইল জেলার নড়াইল সদর উপজেলা ও কালিয়া উপজেলা, পশ্চিমে যশোর সদর উপজেলা ও মনিরামপুর উপজেলা।
প্রশাসনিক এলাকা
অভয়নগর উপজেলা একটি পৌরসভা এবং ৮টি ইউনিয়ন নিয়ে গঠিত।
পৌরনভার নাম- নওয়াপাড়া পৌরসভা। যেটা ৯টি ওয়ার্ড নিয়ে গঠিত।
এই উপজেলার ইউনিয়নগুলো হচ্ছে -
চিকিৎসা কেন্দ্র
১.অভয়নগর উপজেলা সরকারি হাসপাতাল।
২.এল.বি হাসপাতাল।
৩.ফাতেমা ক্লিনিক।
৪.সার্জিকাল ক্লিনিক।
সাইটোপ্লাজম
সাইটোপ্লাজম কাকে বলে :- সাইটোপ্লাজম গ্রিক শব্দ Cytos = কোষ এবং Plasma = সংগঠন। নিউক্লিয়াসের বাইরে অবস্থিত এবং কোষ ঝিল্পী দিয়ে পরিবেষ্টিত প্রোটোপ্লাজমীয় অংশই হলো সাইটোপ্লাজম।
অর্থাৎ প্রোটোপ্লাজমের নিউক্লিয়াসকে বাদ দিলে যে স্বচ্ছ, ঘন ও তরল পদার্থ থাকে, তাকেই সাইটোপ্লাজম বলে।
এটি জেলির ন্যায় অর্ধতরল হওয়ায় এবং প্রাণের বৈশিষ্ট্য নিয়ন্ত্রণকারী বিভিন্ন ধরনের অঙ্গাণু ও উপাদান ধারণ করায় একে বাংলাতে কোষের প্রাণপঙ্ক বলা হয়। সাইটোপ্লাজম হচ্ছে কোষের ভেতরে বেশির ভাগ অংশ জুড়ে অবস্থিত স্বচ্ছ, সমসত্ব, জেলি-সদৃশ বা জেলির মতো পদার্থ। সাইটোপ্লাজমের অভ্যন্তরে অবস্থিত কোষের বিভিন্ন জৈবনিক ক্রিয়াকলাপের সাথে সংশ্লিষ্ট সজীব বস্তুসমূহকে একত্রে সাইটোপ্লাজমীয় অঙ্গাণু বলা হয় । সাইটোপ্লাজমের (৮০ শতাংশই) পানি এবং সাধারণত বর্ণহীন।
১৮৬২ সালে "বিজ্ঞানী রুডলফ ভন" কলিকার সর্বপ্রথম সাইটোপ্লাজম শব্দটি ব্যবহার করেন।
গুরুত্ব বিবেচনা করে সাইটোপ্লাজমকে দেহের রাসায়নিক কারখানাও বলা হয়ে থাকে।
কোষের অধিকাংশ কার্যাবলি সাইটোপ্লাজমেই সম্পাদিত হয়। সাইটোপ্লাজমে ক্যালসিয়াম আয়নের আসা-যাওয়া বিপাক ক্রিয়ার সংকেত হিসেবে সংঘটিত হয়। উদ্ভিদকোষে কোষগহবর ঘিরে সাইটোপ্লাজমের নড়াচড়াকে সাইটোপ্লাজমিক স্ট্রীমিং বলে। সাইটোপ্লাজম এর কাজ : 1. বিভিন্ন শারীরবৃত্তীয় বিক্রিয়া বা বিপাক সাইটোপ্লাজমে ঘটে। 2. কোষের গঠন বজায় রাখতে সাহায্য করে। 3. বিভিন্ন কোষীয় অঙ্গানুর কাজে সমন্বয় সাধন ঘটায়। 4. প্রোটোজোয়ার ( যেমন – অ্যামিবা) গমনে সাহায্য করে।
গঠন
সাইটোপ্লাজমে প্রধানত কোষ মাতৃকা বা সাইটোপ্লাজমিক ম্যাট্রিক্স, কোষীয় অঙ্গাণু এবং কোষীয় জড়বস্তু উপলব্ধ্য।
কোষ মাতৃকাঃ কোষের ৭০শতাংশই হচ্ছে কোষ মাতৃকা বা সাইটোপ্লাজমিক ম্যাট্রিক্স। একে সাইটোসলও বলে। সাইটোপ্লাজমের সকল অঙ্গাণু সরিয়ে নিলে যে জেলির মতো থকথকে তরল পাওয়া যায়, তাই হল সাইটোসল। এটি সাধারনতঃ ইন্ট্রা সেলুলার ফ্লুইড অর্থাৎ দুটি কোষের অন্তরবর্তী জলীয় পদার্থ। এরা ঝিল্লী পর্দার দ্বারা পৃথক অবস্থায় থাকে। উদাহরণস্বরূপ মাইটোকন্ড্রিয়াল ম্যাট্রিক্সকে মাইটোকন্ড্রিয়ন বিভিন্ন ভাগে বিভক্ত করেছে। এতে কোষকঙ্কাল তন্তু,বিভিন্ন ধরনের দ্রাব্য প্রোটিন থাকে। প্রোক্যারিওটিক কোষের সাইটোসল কোষের জিনোম বহন করে এবং এই গঠনযুক্ত অংশকে নিউক্লিওড বলে। এগুলি হল ডিএনএ এর অংশ এবং এই প্রক্রিয়ায় যুক্ত প্রোটিন, যারা ব্যাকটেরিয়ার ক্রোমোজম এবং প্লাস্মিডের ট্রান্সক্রিপশন এবং রেপলিকেশন নিয়ন্ত্রণ করে। ইউক্যারিওটিকদের ক্ষেত্রে কোষ নিউক্লিয়াসের ভেতরে জিনোমের বিভিন্ন প্রক্রিয়া ঘটে এবং কোষ নিউক্লিয়াস থেকে সাইটোসলকে পৃথক করছে নিউক্লিয়ার পোরগুলি যারা ১০ ন্যন্নোমিটার আকারের বড় মলিকিউলের মুক্ত ব্যাপন প্রক্রিয়াতে বাধার সৃষ্টি করে।
কোষীয় অঙ্গানুঃ সাইটোপ্লাজমে উপস্থিত ঝিল্লীবদ্ধ অঙ্গানুসমূহকে কোষীয় অঙ্গাণুও বলা হয়। এই অঙ্গাণু তালিকায় আছে - ১.প্লাস্টিড ২.মাইটোকন্ড্রিয়া ৩.গলজি বডি ৪.এন্ডোপ্লাজমিক জালিকা ৫.রাইবোজোম ৬.লাইসোজোম ও ৭.সেন্ট্রিওল।
কোষীয় জড়বস্তুঃ সাইটোপ্লাজমের কোষীয় জড়বস্তু প্রকৃতপক্ষে সঞ্চিত খাদ্য এবং ক্ষরিত পদার্থ। স্টার্চ, গ্লাইকোজেন, পলিহাইড্রক্সিবিউটাইরেট সমৃদ্ধ শক্তি বহনকারী পদার্থ এতে উপস্থিত থাকে। এছাড়াও এককোষী ও বহুকোষী উভয় ধরনেরই কোষীয় জড়বস্তু হিসেবে লিপিড সমৃদ্ধ ফ্যাটি এসিড ও স্টেরল পর্যবেক্ষণ করা যায়। {{সাময়িকী উদ্ধৃতি|ইউআরএল=https://www.sciencedirect.com/science/article/pii/S0163782701000133|শিরোনাম=The biogenesis and functions of lipid bodies in animals, plants and microorganisms|তারিখ=2001-09-01|সাময়িকী=Progress in Lipid Research|খণ্ড
গঠনগত প্রকৃতি
কোষের বিভিন্ন কাজের জড়িত সাইটোপ্লাজমিক অঙ্গাণুসমূহ সাইটোপ্লাজমের উপর নির্ভরশীল। উদাহরণস্বরূপ, কোষ সংকেতের কথা উল্লেখ করা যায়। কোষ সংকেত মূলতঃ কোষের অভ্যন্তরে ক্যালসিয়াম আয়নের চলাচল দ্বারা নির্ধারিত হয়। এই ক্যালসিয়াম আয়নের চলাচল সাইটোপ্লাজমের উপর নির্ভরশীল। এছাড়া, বস্তু বিজ্ঞানের দৃষ্টিকোণ থেকে বিবেচনা করলে, সাইটোপ্লাজম কোষের সোল-জেল হিসেবে আচরণ করে।
আসলামুল হক
আসলামুল হক (১৪ মে ১৯৬১–৪ এপ্রিল ২০২১) বাংলাদেশ আওয়ামী লীগের একজন রাজনীতিবিদ যিনি ঢাকা-১৪ আসনের সংসদ সদস্য ছিলেন।
জন্ম ও শিক্ষাজীবন
আসলামুল হকের জন্ম ১৪ মে ১৯৬১ সালে। তার পৈতৃক বাড়ি ঢাকা জেলার মিরপুর এলাকায়। তার পিতার নাম হাজী মোঃ এনামুল হক মুন্সী এবং মায়ের নাম ফিরোজা হক। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেছেন।
মৃত্যু
আসলামুল হক ৪ এপ্রিল ২০২১ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।
দাউদকান্দি থানা
দাউদকান্দি থানা বাংলাদেশের কুমিল্লা জেলার অন্তর্গত দাউদকান্দি উপজেলার একটি থানা।
প্রশাসনিক এলাকাসমূহ
দাউদকান্দি উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম দাউদকান্দি থানার আওতাধীন।
প্যান আমেরিকান মহাসড়ক
প্যান আমেরিকান মহাসড়ক বিভিন্ন বৈচিত্র্যপূর্ণ জলবায়ু ও পরিবেশগত প্রকারের মধ্য দিয়ে ঘন জঙ্গল থেকে শুষ্ক মরুভূমি থেকে বন্য তন্দ্রা পর্যন্ত যায়, যা কেবল শুষ্ক মৌসুমেই বহনযোগ্য, এবং অনেক অঞ্চলে ড্রাইভিং হয় মাঝে মাঝে বিপজ্জনক।
কেটযাল
কেটযাল (/kɛtˈsɑːl, ˈkɛtsəl/) ট্রগন পরিবারের অন্তর্ভুক্ত একটি রঙচঙে পাখি। এর গায়ের রঙ ঘন সবুজ, বুকের কাছে রক্তের মত লাল, রয়েছে বিশাল লম্বা লেজ। এই লম্বা লেজ থেকেই পাখিটির নামকরণ। নাহুয়াটল ভাষায় কেটযাল অর্থ ‘লম্বা চমৎকার লেজের পালক’। স্প্যানিশ ভাষায় একে পিকো বলেও ডাকা হয়।
গুয়েতেমালার জাতীয় পাখি কেটযাল। জাতীয় প্রতীক এ পাখিটির নামেই গুয়েতেমালার মুদ্রার নামকরণ। প্রাচীন কালে কেটযালের লম্বা লেজকেই মুদ্রা হিসেবে ব্যবহার করা হত। তবে এর জন্য পাখিটিকে কখনো হত্যা করা হত না। জীবিত পাখি ধরে লেজের পালক তুলে ছেড়ে দেয়া হত।
সংরক্ষণ অবস্থা
অধিকাংশ কেটযাল প্রজাতির কোনোটিই তাত্ক্ষণিক হুমকির মধ্যে নেই, যদিও মায়াবী কেটযাল হুমকির নিকটবর্তী অবস্থানে রয়েছে। বাকিগুলিকে আইইউসিএন অনুসারে  হুমকির সম্মুখীন হিসাবে বিবেচনা করা হয় না এবং এগুলোর বেশিরভাগই সাধারণ পাখি।
প্রজাতি
Pharomachrus গণ: Euptilotis গণ:
ইভান রেচেল উড
ইভান রেচেল উড (Evan Rachel Wood; রেই্‌চেল্‌ উড্‌, জন্ম: ৭ সেপ্টেম্বর ১৯৮৭) হলেন একজন মার্কিন অভিনেত্রী, মডেল ও সঙ্গীতজ্ঞ। তিনি ১৯৯০-এর দশকে তার অভিনয় জীবন শুরু করেন এবং আমেরিকান গথিক (১৯৯৫-৯৬) ও ওয়ান্স অ্যান্ড অ্যাগেইন (১৯৯৯-২০০২) টেলিভিশন ধারাবাহিক অভিনয় করেন। মাত্র ১১ বছর বয়সে তার চলচ্চিত্রে অভিষেক হয় ডিগিং টু চায়না (১৯৯৮)-এ প্রধান অভিনেত্রী হিসেবে এবং ২০০৩ সালে নাট্যধর্মী চলচ্চিত্র থার্টিন-এ ট্রেসি ফ্রিল্যান্ড চরিত্রে অভিনয় করে সমাদৃত হন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
টেলিভিশনে তিনি এইচবিওর মিনিধারাবাহিক মিলড্রেড পিয়ার্স (২০১১)-এ কেট উইন্সলেটের চরিত্রে কন্যা ভূমিকায় অভিনয় করে একটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও প্রাইমটাইম এমি পুরস্কারে মনোনীত হন। ২০১৬ সালে তিনি এইচবিওর ধারাবাহিক ওয়েস্টওয়ার্ল্ড-এ ডোলোরেস অ্যাবার্নেথি চরিত্রে অভিনয় করেন। এই কাজের জন্য তিনি একটি ক্রিটিকস চয়েস টেলিভিশন পুরস্কার ও স্যাটেলাইট পুরস্কার অর্জন করেন এবং একটি সেরা নাট্য টিভি ধারাবাহিক অভিনেত্রী বিভাগে গোল্ডেন গ্লোব পুরস্কার ও দুটি প্রাইমটাইম এমি পুরস্কারের মনোনয়ন লাভ করেন।
পদ্মা নদী
পদ্মা বাংলাদেশের প্রধান নদী। এটি হিমালয়ে উৎপন্ন গঙ্গানদীর প্রধান শাখা এবং বাংলাদেশের দ্বিতীয় দীর্ঘতম নদী। বাংলাদেশের গুরুত্বপূর্ণ শহর রাজশাহী এই পদ্মার উত্তর তীরে অবস্থিত। বাংলাদেশে নদীটির দৈর্ঘ্য ১২০ কিলোমিটার, গড় প্রস্থ ১০ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পদ্মা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩২।
গতিপ্রকৃতি
thumb|বাংলাদেশে প্রধান নদীসমূহ হিমালয়ের গঙ্গোত্রী হিমবাহ থেকে উৎপন্ন গঙ্গা নদী রাজশাহী জেলা দিয়ে বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরও পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।
দৈর্ঘ্য
পদ্মা বাংলাদেশের দ্বিতীয় দীর্ঘতম নদী, এর দৈর্ঘ্য ৩৬৬ কিলোমিটার।
উপনদী এবং শাখানদী
পদ্মার প্রধান উপনদী মহানন্দা এবং পুনর্ভবা। মহানন্দা উপনদীটি চাঁপাইনবাবগঞ্জ জেলা এবং পুনর্ভবা বাংলাদেশ ও ভারতের পশ্চিমবঙ্গের উপর দিয়ে প্রবাহিত হচ্ছে। পদ্মার বিভিন্ন শাখানদীর মধ্যে গড়াই, বড়াল, আড়িয়াল খাঁ, কুমার, মাথাভাঙ্গা, কপোতাক্ষ ইত্যাদি অন্যতম। আবার পদ্মার বিভিন্ন প্রশাখা নদীসমূহ হলো- মধুমতী, পশুর, ভৈরব ইত্যাদি। এই নদীগুলো কুষ্টিয়া, রাজবাড়ী, যশোর, সাতক্ষীরা, ঝিনাইদহ, নড়াইল, মাগুরা, বাগেরহাট, গোপালগঞ্জ, ফরিদপুর, মাদারীপুর, শরীয়তপুর, বরিশাল, পটুয়াখালী ইত্যাদি জেলার উপর দিয়ে বিস্তৃতি লাভ করেছে।
সাহিত্যে পদ্মা নদী
মানিক বন্দ্যোপাধ্যায় এর বিখ্যাত উপন্যাস পদ্মা নদীর মাঝি এই নদীর তীরের মানুষের জীবনকে কেন্দ্র করেই লেখা। পদ্মার নৈসর্গিক ও প্রাকৃতিক সৌন্দর্য নানাভাবে প্রভাবিত করেছে কবি কাজী নজরুল ইসলামকে। তার বিখ্যাত কিছু গানে পদ্মার হারানো ঐতিহ্য ও সৌন্দর্য্য ফুটে উঠেছে। প্রখ্যাত কথাসাহিত্যিক আবু ইসহাক রচিত "পদ্মার পলিদ্বীপ" উপন্যাসটির উপজীব্য পদ্মার পাড়ের সাধারণ মানুষের জীবনযাত্রা।
জিশান মাকসুদ
জিশান মাকসুদ (জন্ম ২৪ অক্টোবর ১৯৮৭) একজন ওমানী ক্রিকেটার। সে ২০১৪ আইসিসি বিশ্ব ক্রিকেট লীগ চতুর্থ বিভাগ প্রতিযোগিতায় খেলে। সে তার টুয়েন্টি২০ আন্তর্জাতিক খেলায় অভিষেক করে ওমানের হয়ে আফগানিস্তানের বিপক্ষে ২৫ জুলাই ২০১৫ তারিখে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায়। ২০১৬ আইসিসি বিশ্ব ক্রিকেট লীগ পঞ্চম বিভাগে ৩৫০ রান নিয়ে সে ছিল উক্ত প্রতিযোগিতার সেরা রান সংগ্রহকারী। ২০১৬ এর অক্টোবরে সংযুক্ত আরব আমিরাতের বিপক্ষে তিন ম্যাচ সিরিজে সে তার লিস্ট এ ক্রিকেটে অভিষেক করে।
২০১৮ এর জানুয়ারীতে, ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য ওমান দলের অধিনায়ক নিযুক্ত করা হয়। একই বছরের আগস্টে, তাকে ২০১৮ এশিয়া কাপ বাছাইপর্ব প্রতিযোগিতার জন্য ওমান দলের অধিনায়ক ঘোষণা করা হয়, এবং অক্টোবরে ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতায় ওমান দলের অধিনায়কত্ব করেন। ডিসেম্বরে, তাকে ২০১৮ এসিসি ইমার্জিং দল এশিয়া কাপে ওমান দলের অধিনায়ক নিযুক্ত করা হল।
২০১৯ এর মার্চে, নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য ওমান দলের অধিনায়ক নিযুক্ত হন। সেরা চারে অবস্থান করে ওমান প্রতিযোগিতাটি সম্পন্ন করে। ফলস্বরূপ ওমান জাতীয় দলকে একদিনের আন্তর্জাতিক (ওডিআই) মর্যাদা প্রদান করা হয়। মাকসুদ তার ওডিআই অভিষেক করে ২৭ এপ্রিল ২০১৯ প্রতিযোগিতার ফাইনাল খেলায় নামিবিয়ার বিপক্ষে।
ব্রহ্মপুত্র নদ
thumb|240px|ব্রহ্মপুত্র
thumb|240px|ব্রহ্মপুত্রের যাত্রাপথের মানচিত্র
thumb|240px| [[ময়মনসিংহ শহর ঘেঁষে প্রবহমান ব্রহ্মপুত্র নদ, (২০১১)]]
ব্রহ্মপুত্র নদ (অসমীয়া: লুইত, ব্ৰহ্মপুত্ৰ নৈ , ব্ৰহ্মপুত্ৰ নদ , ब्रह्मपुत्र, IAST: Brahmaputra; ; ) এশিয়া মহাদেশের একটি গুরুত্বপূর্ণ নদী। সংস্কৃত ভাষায় ব্রহ্মপুত্রের অর্থ "ব্রহ্মার পুত্র"। এজন্য একে "ব্রহ্মপুত্র নদ" বলা হয়। ব্রহ্মপুত্রের পূর্ব নাম ছিল লৌহিত্য।
ব্রহ্মপুত্রের উৎপত্তি হিমালয় পর্বতমালার কৈলাস শৃঙ্গের নিকট জিমা ইয়ংজং হিমবাহে, যা তিব্বতের পশ্চিমাঞ্চলে অবস্থিত। জাঙপো নামে তিব্বতে পূর্বদিকে প্রবাহিত হয়ে এটি ভারতের অরুণাচল প্রদেশে প্রবেশ করে যখন এর নাম হয়ে যায় শিয়াং বা সিয়ং। তারপর আসামের উপর দিয়ে দিহাং নামে বয়ে যাবার সময় এতে দিবং এবং লোহিত নামে আরো দুটি বড় নদী যোগ দেয় এবং তখন সমতলে এসে চওড়া হয়ে এর নাম হয় ব্রহ্মপুত্র। ব্রহ্মপুত্র হিমালয় পর্বতের কৈলাস শৃঙ্গের নিকটে মানস সরোবর থেকে উৎপন্ন হয়ে তিব্বত ও আসামের ভিতর দিয়ে প্রবাহিত হয়ে কুড়িগ্রামের মধ্য দিয়ে বাংলাদেশে প্রবেশ করেছে। জামালপুরের দেওয়ানগঞ্জের কাছে ব্রহ্মপুত্র দক্ষিণ-পূর্ব দিকে বাঁক নিয়ে জামালপুর ও ময়মনসিংহ জেলার মধ্য দিয়ে প্রবাহিত হয়ে ভৈরববাজারের দক্ষিণে মেঘনায় পড়েছে।
১৭৮৭ সালে ভূমিকম্পের কারণে ব্রহ্মপুত্র নদ এর তলদেশ‌ উত্থিত হ‌ওয়ার কারণে এর দিক পরিবর্তিত হয়ে যায়। ১৭৮৭ সালের আগে এটি ময়মনসিংহের উপর দিয়ে আড়াআড়িভাবে বয়ে যেত‌। পরবর্তীতে এর নতুন শাখা নদীর সৃষ্টি হয়, যা যমুনা নামে পরিচিত। উৎপত্তিস্থল থেকে এর দৈর্ঘ্য ২৮৫০ কিলোমিটার। ব্রহ্মপুত্র নদ এর সর্বাধিক প্রস্থ ১০৪২৬ মিটার (বাহাদুরাবাদ)। এটিই বাংলাদেশের নদীগুলোর মধ্যে সবচেয়ে দীর্ঘ পথ অতিক্রম করেছে। ব্রহ্মপুত্রের প্রধান শাখা যমুনা। এক কালের প্রশস্ত ব্রহ্মপুত্র নদ শীর্ণকায় (২০১১ সালে)।
কিংবদন্তি
ব্রহ্মপুত্রর উৎপত্তি সম্বন্ধে কালিকা পুরাণে একটি আখ্যান আছে ৷ আসামের পূর্বদিকে মিসিমি পর্ব্বতের অগ্রভাগে ব্রহ্মকুণ্ড নামে একটি কুণ্ড আছে৷ এটি হিন্দুদের অতি পবিত্র তীর্থ৷ এই ব্রহ্মকুণ্ডতেই পরশুরাম পাপের থেকে উদ্ধার পান, অর্থাৎ এখানেই তার হাত থেকে কুঠারটি খসে পড়ায় তিনি এর মহিমা দেখে এর জল অন্যের উপকারার্থে এর পারটি কাটিয়ে দেন ৷ ফলত এর জল দেশ-দেশান্তরে যায় ৷ এইভাবে ব্রহ্মপুত্র নদীর উৎপত্তি হয় ৷
উৎপত্তি এবং গতিপথ
ভারতের উত্তরে অবস্থিত তিব্বত মালভূমির মানস সরোবর হ্রদ থেকে ৎসাংপো নামে একটি নদী পূর্বমুখী হয়ে চীন ও মিয়ানমারের মধ্যে কিছুদূর প্রবাহিত হয়ে দক্ষিণমুখে প্রথমে শিয়াং, তারপর দিহাং নামে অরুণাচল রাজ্যর মধ্য দিয়ে বয়ে গিয়ে অসমে প্রবেশ করে৷ দিহাঙের সাথে অরুণাচলের দিয়াং ও লোহিত নামে দুটি নদী সংযুক্ত হয়৷ এরপর থেকে এই সন্মিলিত জলভাগ ব্রহ্মপুত্র নাম লাভ করে৷ ব্রহ্মপুত্র অসমের মধ্য দিয়ে প্রবাহিত হয়ে যমুনা নামে বাংলাদেশে প্রবেশ করে গঙ্গার সঙ্গে মিলিত হয় এবং হুগলী ও পদ্মা নামে দুভাগে বিভক্ত হয়। তারপরে এটি বঙ্গোপসাগরে মেশে। ব্রহ্মপুত্র ও গঙ্গার সঙ্গমস্থে বিশ্বের বৃহত্তম ব-দ্বীপ সুন্দরবন অবস্থিত ৷ ৷
আসাম এবং সংলগ্ন অঞ্চল
ইয়ারলুং সাঙপো (ব্রহ্মপুত্র) ভারতের অরুণাচল প্রদেশে প্রবেশ করে, যেখানে তাকে সিয়াং বলা হয়। এটি তিব্বতে এর মূল উচ্চতা ভূমি থেকে উৎপন্ন হয় এবং অবশেষে সমভূমিতে পৌঁছায়, যেখানে একে দিহাং বলা হয়। এটি প্রায় ৩৫ কিলোমিটার (২২ মাইল) দক্ষিণ দিকে প্রবাহিত হয়, এর পরে এটি আসাম উপত্যকার মাথায় ডিবাং নদী এবং লোহিত নদীর সাথে মিলিত হয়। লোহিতের সঙ্গে মিলিত হওয়ার পরে নদীটি ব্রহ্মপুত্র এবং বুড়ুং-বুধুর নামে স্থানীয় বোডো উপজাতিদের নামে পরিচিত, এটি পরে আসাম রাজ্যে প্রবেশ করে এবং এখানে নদীটি খুব চওড়া হয় - আসামের কিছু অংশে ২০ কিলোমিটার (১২ মাইল) পর্যন্ত প্রশস্ত হয়।
বাংলাদেশ
বাংলাদেশে, ব্রহ্মপুত্র তার বৃহত্তম উপনদীগুলির মধ্যে একটি তিস্তা নদীর (বা তিস্তা) সঙ্গে যুক্ত হয়। তিস্তার নিচে ব্রহ্মপুত্র দুটি বিভক্ত শাখায় বিভক্ত। পশ্চিম শাখা, যা নদীর প্রবাহের বেশিরভাগ অংশ নিয়ে গঠিত, দক্ষিণে যমুনা নিম্ন গঙ্গার সাথে মিশে যাওয়ার কারণে প্রবাহ দক্ষিণে অব্যাহত রয়েছে, যাকে বলা হয় পদ্মা নদী। পূর্ব শাখা, অতিতে বৃহত্তর শাখা ছিল, তবে এখন অনেক ছোট, একে পুরাতন ব্রহ্মপুত্র বলা হয়। এটি দক্ষিণ-পূর্ব দিকে ঢাকার নিকটবর্তী মেঘনা নদীতে যোগ মিলিত হয়, এর পর পদ্মা এবং মেঘনা চাঁদপুরের কাছাকাছি গিয়ে মিলিত হয়ে বঙ্গোপসাগরে প্রবাহিত হয়। নদীর এই চূড়ান্ত অংশটিকে মেঘনা বলা হয়।
যমুনা গোয়ালন্দ ঘাটের উত্তরে গঙ্গার সাথে মিলিত হয়, এর পরে পদ্মা হিসাবে, তাদের সম্মিলিত জল প্রবাহ প্রায় ১২০ কিলোমিটার (৭৫ মাইল) দূরত্বে দক্ষিণ-পূর্ব দিকে প্রবাহিত হয়। দক্ষিণে গঙ্গা-ব্রহ্মপুত্র ব-দ্বীপ জল প্রবাহের জন্য কয়েকটি ছোট ছোট শাখা ছড়িয়ে যাওয়ার পরে পদ্মার মূল প্রবাহটি চাঁদপুরের কাছে মেঘনা নদীর সাথে  মিলিত হয় এবং পরে মেঘনা মোহনা হয়ে বঙ্গোপসাগরে প্রবেশ করে এবং বদ্বীপে প্রবাহিত ছোট শাখা নদীগুলিও ব -দ্বীপ অতিক্রম করে বঙ্গোপসাগরে মিলিত হয়। গঙ্গা-ব্রহ্মপুত্র ব-দ্বীপের বৃদ্ধি জলোচ্ছ্বাসের প্রক্রিয়া দ্বারা প্রভাবিত হয়।
গঙ্গা ও ব্রহ্মপুত্র সহ অসংখ্য নদীর জলে পুষ্ট গঙ্গা ব-দ্বীপ পৃথিবীর বৃহত্তম নদী ব-দ্বীপ। এর আয়তন ৫৯,৫৭০ বর্গকিলোমিটার (২৩,০০০ বর্গ মাইল)।
অববাহিকার বৈশিষ্ট্য
ব্রহ্মপুত্র নদীর অববাহিকাটি ৬,৫১,৩৩৪ বর্গ কিলোমিটার এবং এটি একটি দীর্ঘ নদীর একটি ভাল উদাহরণ এবং বেশ কিছু আঁকাবাঁকা পথ তৈরি করে এবং প্রায়শই অস্থায়ী বালির চর তৈরি করে। যমুনা নদীতে উল্লেখযোগ্য টেকটোনিক ক্রিয়াকলাপের একটি অঞ্চল উন্নতি লাভ করেছে এবং এটি হিমালয়ের উৎস এবং বাংলার বদ্বীপের গঠনের সাথে জড়িত। বেশ কয়েকটি গবেষক অনুমান করেছেন যে বাংলাদেশের প্রধান নদী ব্যবস্থার অবস্থানের উপর অন্তর্নিহিত কাঠামোগত নিয়ন্ত্রণ।
পাদটীকা
<references group="ভূগোল"/>
তথ্যসূত্র
Ribhaba Bharali :- The Brahmaputra River Restoration Project.Published in Assamese Pratidin,Amar Assam in October 2012.
জেমি বেল
জেমি বেল (Jamie Bell নামে পরিচিত অ্যান্ড্রু জেমস ম্যাটফিন বেল (Andrew James Matfin Bell; জন্ম: ১৪ মার্চ ১৯৮৬) হলেন একজন ইংরেজ অভিনেতা ও নৃত্যশিল্পী। তিনি তার প্রথম চলচ্চিত্র বিলি ইলিয়ট (২০০০)-এ অভিনয় করে প্রসিদ্ধি অর্জন করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তার অভিনীত পরবর্তী চলচ্চিত্রগুলো হল কিং কং (২০০৫), জাম্পার (২০০৮), দি অ্যাডভেঞ্চার্স অব টিনটিন (২০১১), স্নোপিয়ের্সার (২০১৩) ও ফ্যান্ট্যাস্টিক ফোর (২০১৫)। এছাড়া তিনি টেলিভিশন ধারাবাহিক টার্ন: ওয়াশিংটন্‌স স্পাইজ (২০১৪)-এ আব্রাহাম উডহাল চরিত্রে অভিনয় করেন।
প্রারম্ভিক জীবন
বেল ১৯৮৬ সালের ১৪ই মার্চ ইংল্যান্ডের বিলিংহামে জন্মগ্রহণ করেন। তার মাতা এইলিন ম্যাটফিন এবং পিতা জন বেল। জেমি জন্মের পূর্বেই তার পিতা তার মাতা ও বড় বোন ক্যাথরিনকে ছেড়ে চলে যান। তিনি তার মায়ের কাছেই বেড়ে ওঠেন। তার বোনের সাথে ব্যালের তালিম নেওয়ার সময় তিনি নৃত্যের সাথে জড়িয়ে পড়েন।
কর্মজীবন
থাম্ব|বাম|200px|২০১৫ সালে বেল ১৯৯৯ সালে ২০০০ বালকের মধ্য থেকে তাকে বিলি ইলিয়ট (২০০০) চলচ্চিত্রের নাম ভূমিকায় অভিনয়ের জন্য নির্বাচন করা হয়। এতে তার চরিত্রটি হল ১১ বছর বয়সী বালকের যে তার কর্মজীবী বিপন্তীক বাবা ও বড় ভাইকে ঘৃণা করে ও ব্যালে নৃত্যকে তার পেশা হিসেবে বেছে নেয়। এতে অভিনয় করে তিনি প্রসিদ্ধি অর্জন করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। ২০০০ সালে তিনি আইটিভির আইনি নাট্যধর্মী ধারাবাহিক ক্লোজ অ্যান্ড ট্রু-এ রবসন গ্রিন, জেমস বলাম ও সুজান জেমসনের সাথে অভিনয় করেন।
২০০৯ সালে ঘোষণা দেওয়া হয় যে বেল দি অ্যাডভেঞ্চার্স অব টিনটিন চলচ্চিত্রে সিমন পেগ ও নিক ফ্রস্টের সাথে নাম ভূমিকায় অভিনয় করবেন। স্টিভেন স্পিলবার্গ পরিচালিত চলচ্চিত্রটি ২০১১ সালে মুক্তি পায়। একই বছর তিনি দ্য ইগল চলচ্চিত্রে এস্কা এবং জেন আইয়ার চলচ্চিত্রে সেন্ট জন রিভার্স চরিত্রে অভিনয় করেন। ২০১৩ সালে তিনি ফিলথ চলচ্চিত্রে জেমস ম্যাকঅ্যাভয়ের সাথে অভিনয় করেন। একই বছর তাকে স্নোপিয়ের্সার (২০১৩) চলচ্চিত্রে এডগার চরিত্রে দেখা যায়।
ঝুঁটিওয়ালা কেটযাল
ঝুঁটিওয়ালা কেটযাল (Pharomachrus antisianus) হলো দক্ষিণ আমেরিকার স্থানীয় ট্রগোনেড পরিবারের অন্তর্ভুক্ত পাখির একটি প্রজাতি। বলিভিয়া, কলম্বিয়া, ইকুয়েডর, পেরু এবং ভেনিজুয়েলাতে ঝুঁটিওয়ালা কেটযোল পাওয়া যায়। এর প্রাকৃতিক আবাস হলো উষ্ণমন্ডলীয় বা গ্রীষ্মমন্ডলীয় আর্দ্র পার্বত্য বন।
ঔষধ প্রস্তুতি ও ব্যবহার বিজ্ঞান
ডান|থাম্ব|250x250পিক্সেল| -এ সবুজ ক্রসচিহ্ন ব্যবহৃত হয় ফার্মেসি এর চিহ্নস্বরূপ। (কখনও কখনও [[হাইজিয়ার বোল|হাইজিয়ার পাত্র ফার্মেসির প্রতীকরূপে ব্যবহৃত হয়)]] থাম্ব| [[ডাক্তারি ঔষধ|ওষুধ হল একটি রাসায়নিক উপাদান যা রোগ নির্ণয়, নিরাময়, চিকিৎসা বা প্রতিরোধ করতে ব্যবহৃত হয়।]] থাম্ব|গ্যাব্রিয়েল মেৎসু (সময়কাল ১৬৫১-৬৭) কর্তৃক অঙ্কিত চিত্রকর্ম "দ্যা অ্যাপোথেকেরি" বা "রসায়নবিদ"। ফার্মেসি বা ঔষধশাস্ত্র হলো ওষুধ আবিষ্কার, উৎপাদন, প্রস্তুত, বিপণন, পর্যালোচনা এবং পর্যবেক্ষণের চর্চা ও বিজ্ঞান, যা নিশ্চিত করে ওষুধের নিরাপদ, কার্যকরী ও সাশ্রয়ী ব্যবহার। এটি একটি বিবিধ বিজ্ঞান কারণ এটি স্বাস্থ্য বিজ্ঞানকে ঔষধপ্রস্তুতের বিদ্যা সংক্রান্ত বিজ্ঞান এবং প্রাকৃতিক বিজ্ঞান এর সাথে যুক্ত করে। সাম্প্রতিককালে, ওষুধপ্রস্তুত শিল্পের বিকাশে চিকিৎসাবিদরা এখন সহজেই রোগীদের জন্য যথোপযুক্ত ওষুধ নির্বাচন করতে পারছেন এবং রোগীদের জন্য ওষুধের সহজলভ্যতা নিশ্চিত করতে পারছেন। স্থাপনাভেদে ফার্মেসি অনুশীলনকে সাম্প্রদায়িক বা প্রাতিষ্ঠানিক ফার্মেসি হিসাবে শ্রেণীবদ্ধ করা হয়। প্রাতিষ্ঠানিক ফার্মেসি সমাজে সরাসরি রোগীর যত্ন প্রদান করে থাকে, যা ক্লিনিকাল ফার্মেসি নামে পরিচিত।
ফার্মেসি চর্চায় প্রথাগত কার্যক্রম যেমন ওষুধের সংমিশ্রণ এবং বিপণন বিদ্যমান রয়েছে। এতে আরো অন্তর্ভুক্ত রয়েছে স্বাস্থ্যসেবা সম্পর্কিত আধুনিক পরিষেবা। এর মধ্যে উল্লেখযোগ্য কিছু পরিষেবা হচ্ছে ক্লিনিকাল সেবা, নিরাপত্তা ও কার্যকারিতার জন্য ওষুধের পর্যালোচনা এবং ওষুধ সম্পর্কিত তথ্য প্রদান। ফার্মাসিস্টরা বা ঔষধবিদরা, তাই, ওষুধ চিকিৎসার বিশেষজ্ঞ এবং প্রাথমিক স্বাস্থ্য পেশাজীবী যারা রোগীদের সুবিধার জন্য ওষুধ ব্যবহারের পরিমিত মাত্রা নিশ্চিত করে।
চিকিৎসাক্ষেত্রে ভেষজ ও রাসায়নিক উপাদানগুলির মূল্যায়নে, বৈজ্ঞানিক পদ্ধতির প্রণয়নের পূর্বে ঔষধবিদদের ভূমিকা গুরুত্বপূর্ণ। তাদের কাজ রসায়ন ও ঔষধবিজ্ঞান (pharmacology) আধুনিকায়নের পথিকৃৎ হিসাবে বিবেচনা করা যেতে পারে।
শাখা
থাম্ব| ফার্মেসি, ট্যাকুইনাম স্যানিটাটিস (চতুর্দশ শতক) ঔষধ প্রস্তুতি ও ব্যবহার বিজ্ঞানের তিনটি প্রধান মৌলিক বিভাগ আছে। এগুলি হল ঔষধনির্মাণ বিজ্ঞান (Pharmaceutics), ঔষধবিজ্ঞান (Pharmacology) ও রোগীভিত্তিক গবেষণা (Clinical research)।
ঔষধনির্মাণ বিজ্ঞান বিভাগে বিশুদ্ধ ঔষধীয় কাঁচামাল বা উপাদান থেকে বিভিন্ন ধরনের ঔষধ নির্মাণ প্রক্রিয়া নিয়ে বিশদ আলোচনা করা হয়। এর মধ্যে থাকে কার্যকরী ঔষধি যৌগের সাথে ব্যবহার করা অতিরিক্ত যৌগসমূহের ব্যবহার (Excipients), প্রয়োজনীয় যন্ত্রপাতির বিবরণ (Tooling), সূত্রায়ন ও প্রস্তুতকরণ (Formulation and Preparation), মোড়কজাতকরণ (Packaging) ও তার উপকরণ, ইত্যাদি। একক মাত্রার ঔষধ নকশাকরণ (Dosage Form Design) ঔষধনির্মাণ বিজ্ঞানের অন্তর্ভুক্ত। এই উপবিভাগে ঔষধের কণা ও তার বৈশিষ্ট্য প্রাধান্য পায়; সাথে থাকে পূর্বপ্রস্তুতি (Preformulation)। পূর্বপ্রস্তুতি বলতে বোঝায় ঔষধের প্রস্তুতির পূর্বে করণীয় বিষয়সমুহ, যেমন- ট্যাবলেট তৈরির ক্ষেত্রে প্রয়োজন তার ত্বরান্বিত স্থায়িত্ব পরীক্ষা (Accelerated Stability Testing)।
ফার্মেসির ক্ষেত্রকে প্রাথমিকভাবে নিম্নোক্ত কয়েকটি শাখায় ভাগ করা যায়:
উল্লেখিত ফার্মেসির শাখাগুলির মধ্যে এবং অন্যান্য বিজ্ঞান, যেমন প্রাণরসায়ন, এর মধ্যে সুনির্দিষ্ট সীমানা সবসময় পরিলক্ষিত হয় না। প্রায়শই, বিভিন্ন শাখার সহযোগী দলগুলি (ফার্মাসিস্ট ও অন্যান্য বিজ্ঞানী) রোগীর যত্নের জন্য নতুন চিকিৎসা এবং পদ্ধতিগুলি প্রবর্তনের জন্য সম্মিলিতভাবে কাজ করে। যাইহোক, ফার্মেসি তার সাধারণ আকারে একটি মৌলিক বা বায়োমেডিকাল বিজ্ঞান নয়। ঔষধি রসায়নও ঔষধবিজ্ঞান, জৈব রসায়ন ও রাসায়নিক জীববিজ্ঞানের সমন্বয়ে গঠিত সাংশ্লেষিক (synthetic) রসায়নের একটি স্বতন্ত্র শাখা।
বালি (চলচ্চিত্র)
বালি (வாலி) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন এস জে সূর্য, এবং প্রযোজনা করেন এস এস চক্রবর্তী নিক আর্টস প্রোডাকশনের ব্যানারে। এটি ছিলো সূর্য পরিচালিত প্রথম চলচ্চিত্র। অজিত কুমার এবং সিমরান চলচ্চিত্রটিতে মুখ্য ভূমিকায় অভিনয় করেন এবং জ্যোতিকা অভিনীত প্রথম তামিল চলচ্চিত্র এটিই ছিলো যদিও তিনি একটি ছোটো ভূমিকায় ছিলেন এবং অজিত কুমারের ভূমিকা ছিলো দ্বৈত। এছাড়াও চলচ্চিত্রটিতে বিবেক, পাণ্ডু এবং লিভিংস্টোন সহকারী ভূমিকায় অভিনয় করেন। রামায়ণ এর কাহিনীতে বর্ণিত 'বালি' চরিত্রের ওপর ভিত্তি করে এই চলচ্চিত্রটির কাহিনী আবর্তিত হয়েছে, এই চলচ্চিত্রটিতে দেব এবং শিব নামের দুই যমজ ভাই থাকে যাদের দুজনেরই চেহারা একই রকম, এখানে দেব আবার কানে শুনতে পায়না এবং কথা বলতে পারেনা। শিব প্রিয়া নামের একটা মেয়েকে প্রেম করে বিয়ে করে বাড়িতে নিয়ে আসে, এই প্রিয়ার প্রতি দেবের একটা আকর্ষণ ওদের বিয়ের আগে থেকেই থাকে, তবে দেব পরে জানতে পারে যে মেয়েটা তার ভাইয়ের প্রেমিকা কিন্তু তাও তার প্রতি তার আকর্ষণ থেকে যায়।
ঔষধ প্রস্তুতি ও ব্যবহার বিজ্ঞান
শাখা
ঔষধবিজ্ঞান/ফার্মাকোলজিকে কখনো কখনো ফার্মেসির চতুর্থ শাখা হিসেবে বিবেচনা করা হয়। যদিও ফার্মাকোলজি ফার্মেসি অধ্যয়নের জন্য অপরিহার্য, তবে এটি ফার্মেসির জন্য সুনির্দিষ্ট নয়। উভয় বিভাগের স্বতন্ত্র বৈশিষ্ট রয়েছে। যারা ফার্মেসি (রোগী-ভিত্তিক) ও ফার্মাকোলজি (একটি বায়োমেডিকেল বিজ্ঞান যাতে বৈজ্ঞানিক পদ্ধতির প্রয়োজন হয়) উভয়ই অনুশীলন করতে চান তারা পৃথকভাবে ফার্মেসি ও ফার্মাকোলজি বিভাগের জন্য প্রশিক্ষণপ্রাপ্ত হন এবং ডিগ্রি পান।
বালি (চলচ্চিত্র)
অভিনেতা অজিত কুমার তার দ্বৈত চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন। এই চলচ্চিত্রটি হিন্দি ভাষায় সীসা নামে পুনর্নির্মাণ করা হয়েছিলো এবং সেটি ২০০৫ সালে মুক্তি পায়, ওখানে অভিনেত্রী নেহা ধুপিয়া দ্বৈত চরিত্রে অভিনয় করেছিলেন আর সঙ্গে নায়ক ছিলেন সোনু সুদ।
ঔষধ প্রস্তুতি ও ব্যবহার বিজ্ঞান
শাখা
ফার্মাকোজেনোমিক্স (pharmacogenomics) হলো জিন-সম্পর্কিত (genetic-linked) ভিন্নতা বিষয়ক অধ্যয়ন, এ ভিন্নতা রোগীর রোগ প্রতিক্রিয়া, অ্যালার্জি ও ওষুধের বিপাককে প্রভাবিত করে।
পেশাদারিত্ব
বিশ্ব স্বাস্থ্য সংস্থা এর তথ্য অনুযায়ী বিশ্বব্যাপী কমপক্ষে ২.৬ মিলিয়ন ফার্মাসিস্ট এবং ঔষুধ প্রস্তুতের সাথে জড়িত কর্মজীবি রয়েছে।
ফার্মাসিস্ট/ঔষধবিদ
ফার্মাসিস্টরা হলেন বিশেষ শিক্ষা এবং প্রশিক্ষণপ্রাপ্ত স্বাস্থ্যসেবা পেশাদার যারা ওষুধের যথার্থ ব্যবহারের মাধ্যমে রোগীদের জন্য সর্বোত্তম স্বাস্থ্য সেবা নিশ্চিত করতে বিভিন্ন ভূমিকা পালন করেন। ফার্মাসিস্ট বলতে একটি ফার্মেসি দোকানের মালিকও হতে পারেন, তারা নিজের ফার্মেসিতে অনুশীলন করে রোগীর সেবা প্রদান করে থাকেন। যেহেতু ফার্মাসিস্টরা একটি নির্দিষ্ট ওষুধের ক্রিয়াকৌশল এবং মানবদেহে এর বিপাক ও শারীরবৃত্তীয় প্রভাব সম্পর্কে বিশদভাবে জানেন, তাই তারা একজন ব্যক্তির চিকিৎসায় পরিমিত ওষুধের মাত্রা নির্ধারণে গুরুত্বপূর্ণ ভূমিকা পালন করেন।
কিছু ক্ষেত্রে, প্রতিনিধি সংস্থাটি নিবন্ধনকারী সংস্থা হিসেবেও কাজ করে, যা পেশার নিয়ন্ত্রণ ও নৈতিকতা নির্ধারণ করে।
মার্কিন যুক্তরাষ্ট্রে, ফার্মেসি স্পেশালিটি বোর্ড (Board of Pharmacy Specialities) দ্বারা স্বীকৃত ফার্মাসি অনুশীলনের বিশেষত্বের মধ্যে রয়েছে: হৃদরোগ, সংক্রামক রোগ, ক্যান্সার, ফার্মাকোথেরাপি, নিউক্লিয়ার, পুষ্টি ও মনোরোগবিজ্ঞান। জেরিয়াট্রিক ফার্মাসি সার্টিফিকেশন কমিশন (Commission for Certification in Geriatric Pharmacy) জেরিয়াট্রিক ফার্মেসি অনুশীলনে ফার্মাসিস্টদের সনদ দেয়। আমেরিকান বোর্ড অফ অ্যাপ্লাইড টক্সিকোলজি (American Board of Applied Toxicology) ফার্মাসিস্ট এবং অন্যান্য মেডিকেল পেশাদারদের ফলিত বিষবিজ্ঞানে সনদপত্র দেয়।
ফার্মেসি সহযোগী কর্মচারী
থাম্ব|274x274পিক্সেল| একজন ফার্মেসি কর্মী স্থানীয় ক্লিনিকে একজন বৃদ্ধা মহিলাকে ওষুধ প্রদান করছেন।
ফার্মেসি প্রযুক্তিবিদ (Pharmacy Technician)
ফার্মাসি টেকনিশিয়ানরা (PhT) ফার্মাসিস্ট ও অন্যান্য স্বাস্থ্যকর্মীদের ফার্মাসি-সম্পর্কিত বিভিন্ন কার্য সম্পাদন করে সহায়তা করে থাকে, যার মধ্যে অন্তর্ভুক্ত হল ওষুধ-ব্যবস্থাপত্র অনুযায়ী ওষুধ ও অন্যান্য চিকিৎসা সরঞ্জাম সরবরাহ করা এবং তাদের ব্যবহারবিধি বুঝিয়ে দেওয়া। তারা ফার্মাসিউটিক্যাল ক্ষেত্রে প্রশাসনিক দায়িত্বও পালন করতে পারে, যেমন সঠিক ওষুধ সরবরাহ করা হয়েছে এবং অর্থ প্রদান করা হয়েছে তা নিশ্চিত করতে ডাক্তারের কার্যালয় ও বীমা সংস্থাগুলির সাথে ওষুধ-ব্যবস্থাপত্রের নির্দেশনাগুলো পর্যালোচনা করে থাকে।
আইন প্রণয়নে নির্দিষ্ট ফার্মাসি টেকনিশিয়ানের কার্যকলাপ ফার্মাসিস্টের দ্বারা তত্ত্বাবধানের প্রয়োজন রয়েছে। ফার্মাসি টেকনিশিয়ানদের অধিকাংশই কমিউনিটি ফার্মেসিতে কাজ করে। হাসপাতালের ফার্মেসীগুলিতে, ফার্মেসি টেকনিশিয়ান অন্যান্য জ্যেষ্ঠ ফার্মাসি টেকনিশিয়ানদের দ্বারা পরিচালিত হতে পারে। যুক্তরাজ্যে হাসপাতাল ফার্মেসিতে পিএইচটি (PhT)-এর ভূমিকা বেড়েছে এবং ফার্মাসি বিভাগ ও ফার্মাসি অনুশীলনের বিশেষ ক্ষেত্রগুলি পরিচালনা করার দায়িত্ব তাদের উপর অর্পণ করা হয়েছে যাতে রোগীদের ও গবেষণায় বাড়তি সময় দিয়ে ওষধশাস্ত্র চর্চার বিশেষক্ষেত্রে ওষুধ-পরামর্শদাতা (medication consultant) হিসেবে ফার্মাসিস্টরা নিজেদের দক্ষ করে তুলতে পারে। ফার্মাসি টেকনিশিয়ানরা জেনারেল ফার্মাসিউটিক্যাল কাউন্সিল (General Pharmaceutical Council, GPhC) এর সাথে নিবন্ধিত। GPhC হল ফার্মাসিস্ট, ফার্মাসি টেকনিশিয়ান ও ফার্মেসি অঙ্গনের নিয়ন্ত্রক।
মার্কিন যুক্তরাষ্ট্রে, ফার্মেসি টেকনিশিয়ানরা ফার্মাসিস্টদের তত্ত্বাবধানে তাদের দায়িত্ব পালন করেন। যদিও তারা তত্ত্বাবধানে, অধিকাংশ ক্ষেত্রে ওষুধ সরবরাহ, প্রস্তুতকরণ ও অন্যান্য কার্যাদি সম্পাদন করতে পারে, তাদের সাধারণত রোগীদের ওষুধের সঠিক ব্যবহারের বিষয়ে পরামর্শদাতা হিসেবে দায়িত্ব পালন করার অনুমতি দেওয়া হয় না। কিছু অঙ্গরাজ্যে ফার্মাসিস্ট-ফার্মাসি টেকনিশিয়ান অনুপাত আইন দ্বারা নির্ধারিত।
ওষুধ বিতরণ সহকারী
ওষুধ-বিতরণ সহকারীদের সাধারণত "বিতরণকারী" (dispenser) বলা হয় এবং কমিউনিটি ফার্মেসিতে ফার্মাসি টেকনিশিয়ানের মতো অনেকাংশই একই কাজ করে। তারা ফার্মাসিস্টদের তত্ত্বাবধানে কাজ করে এবং রোগীদের সরবরাহের জন্য ওষুধ প্রস্তুত (বিতরণ ও লেবেলিং) এর সাথে জড়িত।
স্বাস্থ্যসেবা সহকারী/ওষুধবিপণন কেন্দ্রের সহকারী
যুক্তরাজ্যে, এই শ্রেণীর কর্মীরা ওষুধবিপণন কেন্দ্রে কিছু ওষুধ (শুধু ফার্মেসি ও সাধারণ বিক্রয় তালিকার ওষুধ সহ) বিক্রি করতে পারে। তারা রোগীদের সরবরাহের জন্য ওষুধ-ব্যবস্থাপত্র প্রয়োজন হয় এমন ওষুধ (prescription only medicine) প্রস্তুত করতে পারে না।
যুক্তরাষ্ট্র
মার্কিন যুক্তরাষ্ট্রে, সাধারণ ফার্মাসিস্ট ডক্টর অফ ফার্মেসি ডিগ্রি (ফার্ম. ডি.) অর্জন করে। ফার্ম. ডি. ন্যূনতম ছয় বছরের মধ্যে সম্পন্ন করা যেতে পারে, যার মধ্যে রয়েছে দুই বছরের প্রাক-ফার্মাসি শিক্ষা ও চার বছরের পেশাদার অধ্যয়ন। ফার্মাসি স্কুল থেকে স্নাতক হওয়ার পর, ছাত্রটিকে হাসপাতাল থেকে এক বা দুই বছর-ব্যপী হাতে-কলমে বিশেষায়িত চিকিৎসা শিক্ষা সম্পন্ন করার জন্য উৎসাহিত করা হয়, যা একজন স্বনির্ভর সাধারণ বা বিশেষায়িত ফার্মাসিস্ট হতে শিক্ষার্থীকে মূল্যবান অভিজ্ঞতা প্রদান করে।
ইতিহাস
থাম্ব| চিকিৎসক ও ঔষধবিদ, হায়ারোনিমাস ব্রুনশউইগ রচিত মেডিসিনারিয়াস (১৫০৫) থেকে গৃহীত খ্রিস্টপূর্ব ৬ষ্ঠ শতাব্দীর সুশ্রুত কর্তৃক লিখিত সুশ্রুত সংহিতাকে (একটি ভারতীয় আয়ুর্বেদিক গ্রন্থ) ঔষধি পদার্থের প্রাচীনতম সংকলন বলে দাবি করা হয়। যদিও, সবচেয়ে পুরাতন সংরক্ষিত পাঠ্য খ্রিস্টীয় তৃতীয় বা চতুর্থ শতাব্দীর।
অনেক সুমেরীয় (খ্রিস্টপূর্ব ৪র্থ সহস্রাব্দ – খ্রিস্টপূর্ব ২য় সহস্রাব্দের প্রথম দিকে) কীলাকারে মৃত্তিকা ফলকে ওষুধের ব্যবস্থাপত্র লিপিবদ্ধ করেছিল।
প্রাচীন মিশরীয় ওষুধবিজ্ঞান সম্বন্ধীয় জ্ঞান বিভিন্ন প্যাপিরিতে লিপিবদ্ধ করা হয়েছিল যেমন ১৫৫০ খ্রিস্টপূর্বাব্দের ইবারস প্যাপিরাস ও খ্রিস্টপূর্ব ষোড়শ শতাব্দীর এডউইন স্মিথ প্যাপিরাস। থাম্ব| ডিস্কোরাইদেস, ডি মেটেরিয়া মেডিকা, বাইজান্টিয়াম, পঞ্চদশ শতাব্দী প্রাচীন গ্রীসে, ক্যারিস্টাসের ডায়োক্লিস (খ্রিস্টপূর্ব ৪র্থ শতাব্দী) উদ্ভিদের ঔষধি গুণাবলী অধ্যয়নকারী কয়েকজনের মধ্যে একজন ছিলেন। তিনি এই বিষয়ে একাধিক গ্রন্থ রচনা করেছিলেন। গ্রীক চিকিৎসক পেডানিয়াস ডিস্কোরাইদেস খ্রিস্টীয় প্রথম শতাব্দীতে স্থানীয় গ্রীক ভাষায় একটি পাঁচ খণ্ডের বই- 'পেরি ইলিস ইয়াত্রিকিস'(Περί ύλης ιατρική) লিখেছিলেন। ল্যাটিন অনুবাদ ডি মেটেরিয়া মেডিকা (ওষধি পদার্থ সম্পর্কিত) অনেক মধ্যযুগীয় ঔষধ প্রস্তত ও ব্যবহার সংক্রান্ত গ্রন্থের ভিত্তি হিসাবে ব্যবহৃত হয়েছিল। ইসলামের স্বর্ণযুগে মধ্যপ্রাচ্যের অনেক বিজ্ঞানী পূর্বের গ্রীক বাইজেন্টাইন ওষুধব্যবস্থা থেকে তাদের রপ্ত করা জ্ঞান দিয়ে গ্রন্থটির মান উন্নয়নে অবদান রেখেছিলেন।
চীনা ফার্মেসির উল্লেখ পাওয়া যায় প্রাচীনতম চীনা সারগ্রন্থ শেনং বেনকাও জিং (神农本草经, স্বর্গীয় চাষীদের ভেষজ-মূল পুঁঁথি)-এ, যা খ্রিস্টীয় প্রথম শতাব্দীর। এটি হান (漢朝) রাজবংশের সময় সংকলিত হয়েছিল এবং এর কৃতিত্ব দেওয়া হয় পৌরাণিকস্বর্গীয় চাষীদের (শেনং, 神農)। পূর্ববর্তী পাঠ্যতে নির্দিষ্ট রোগের জন্য ওষুধ-ব্যবস্থাপত্রের তালিকা অন্তর্ভুক্ত ছিল, উদাহরণস্বরূপ একটি পাণ্ডুলিপিতে "৫২টি রোগের জন্য ওষুধ প্রস্তুত প্রণালী"-এর উল্লেখ ছিল। এটি মাওয়াংদুইতে (马王堆) পাওয়া যায় এবং ১৬৮ খ্রিস্টপূর্বাব্দে সিল করা হয়েছিল।
জাপানে, আসুকা যুগের শেষে (৫১৮-৭১০) এবং নারা যুগের প্রথম দিকে (৭১০-৭৯৪), যারা আধুনিক সময়ের ফার্মাসিস্টদের মতো ভূমিকা পালন করেছিল তারা অত্যন্ত সম্মানিত ছিল। তাইহো বিধান (৭০১)-এ সমাজে ফার্মাসিস্টদের অবস্থান স্পষ্টভাবে সংজ্ঞায়িত করা হয়েছিল এবং ইয়োরো বিধান (৭১৮)-এ পুনরায় উল্লেখ করা হয়েছিল। প্রাক-হিয়ান রাজ দরবারে ফার্মাসিস্টদের পদমর্যাদা প্রতিষ্ঠিত হয়েছিল; এবং এই সাংগঠনিক কাঠামোটি মেইজি পুনর্গঠন (১৮৬৮) পর্যন্ত অধিকাংশক্ষেত্রেই অপরিবর্তিত ছিল। এই অত্যন্ত স্থিতিশীল পদমর্যাদাক্রমে, ফার্মাসিস্ট—এবং এমনকি ফার্মাসিস্ট সহকারীকে—চিকিৎসক ও আকুপাংচারিস্টদের মতো স্বাস্থ্য-সম্পর্কিত ক্ষেত্রে অন্য সকলের চেয়ে উচ্চতর মর্যাদা দেওয়া হয়েছিল। রাজ পরিবারে, ফার্মাসিস্টদের অবস্থান ছিল সম্রাটের দুই ব্যক্তিগত চিকিৎসকেরও উপরে।
তুরস্কের কুসাদাসির কাছে ইফেসাসের আর্কেডিয়ান ওয়েতে টিপাই, হামান-দিস্তা সম্বলিত একটি প্রস্তর ফলক রয়েছে যা একটি ওষুধের দোকান এর জন্য নির্ধারিত চিহ্ন ছিল৷ বর্তমান ইফেসাসে ৪০০ খ্রিস্টপূর্বাব্দে আর্টেমিসের মন্দিরের ছিল, যা বিশ্বের সপ্ত আশ্চর্যের একটি।
৭৫৪ খ্রিস্টাব্দে ইসলামের স্বর্ণযুগে আব্বাসীয় খিলাফতের অধীনে বাগদাদে প্রথম ফার্মেসি বা ওষুধের দোকান স্থাপিত হয়েছিল। নবম শতকে এই ফার্মেসিগুলি রাষ্ট্র-নিয়ন্ত্রিত ছিল।